พระราชกฤษฎีกาจัดตั้งเทศบาลตำบลบางศรีเมืองอำเภอเมืองนนทบุรีจังหวัดนนทบุรีพ.ศ. ๒๕๔๐ ภูมิพลอดุลยเดชป.ร.ให้ไว้ ณวันที่ ๒๑ กันยายน พ.ศ. ๒๕๔๐เป็นปีที่๕๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลบางศรีเมืองอำเภอเมืองนนทบุรี จังหวัดนนทบุรี ขึ้นเป็นเทศบาลตำบลอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)พุทธศักราช ๒๕๓๘ มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๙แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลบางศรีเมือง อำเภอเมืองนนทบุรี จังหวัดนนทบุรี พ.ศ. ๒๕๔๐มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลบางศรีเมืองอำเภอเมืองนนทบุรี จังหวัดนนทบุรี ขึ้นเป็นเทศบาลตำบล มีชื่อว่า เทศบาลตำบลบางศรีเมืองอำเภอเมืองนนทบุรี จังหวัดนนทบุรีมาตรา ๔ให้กำหนดเขตเทศบาลตำบลบางศรีเมือง อำเภอเมืองนนทบุรี จังหวัดนนทบุรี ไว้ดังนี้หลักเขตที่ ๑ ซึ่งตั้งอยู่ตรงจุดตัดระหว่างกึ่งกลางแม่น้ำอ้อมกับแนวคลองวัดบางกร่างฝั่งตะวันตกด้านเหนือจากหลักเขตที่ ๑เป็นเส้นเลียบแนวกึ่งกลางแม่น้ำอ้อมไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ตรงจุดบรรจบระหว่างแนวกึ่งกลางแม่น้ำอ้อมกับแนวกึ่งกลางแม่น้ำเจ้าพระยาด้านตะวันออกจากหลักเขตที่ ๒ เป็นเส้นเลียบแนวกึ่งกลางแม่น้ำเจ้าพระยาไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ตรงจุดบรรจบระหว่างแนวกึ่งกลางแม่น้ำเจ้าพระยากับแนวกึ่งกลางคลองบางสีทองจากหลักเขตที่ ๓ เป็นเส้นเลียบแนวกึ่งกลางคลองบางสีทองไปทางทิศตะวันตกเฉียงใต้ ถึงหลักเขตที่ ๔ซึ่งตั้งอยู่ตรงจุดบรรจบระหว่างแนวกึ่งกลางคลองบางสีทองกับแนวเส้นแบ่งเขตระหว่างอำเภอเมืองนนทบุรีกับอำเภอบางกรวยด้านใต้จากหลักเขตที่ ๔เป็นเส้นเลียบแนวเส้นแบ่งเขตระหว่างอำเภอเมืองนนทบุรี กับอำเภอบางกรวย ไปทางทิศตะวันตกเฉียงเหนือถึงหลักเขตที่ ๕ ซึ่งตั้งอยู่ตรงจุดตัดระหว่างทางหลวงแผ่นดินหมายเลข ๓๒๑๕แยกทางหลวงหมายเลข ๓๐๖ (บางอ้อ) - บางบัวทอง ฟากใต้ กับแนวคลองวัดแดง ฝั่งตะวันตกจากหลักเขตที่ ๕ เป็นเส้นเลียบคลองวัดแดง ฝั่งตะวันตก ไปทางทิศตะวันตกเฉียงใต้ถึงหลักเขตที่ ๖ซึ่งตั้งอยู่ตรงจุดบรรจบระหว่างของกึ่งกลางคลองบางกอกน้อยกับแนวคลองวัดแดงฝั่งตะวันตกจากหลักเขตที่ ๖ เป็นเส้นเลียบแนวกึ่งกลางคลองบางกอกน้อยไปทางทิศตะวันตกเฉียงเหนือ ถึงหลักเขตที่ ๗ซึ่งตั้งอยู่ตรงจุดบรรจบระหว่างของกึ่งกลางคลองบางกอกน้อยกับแนวคลองวัดบางกร่าง ฝั่งตะวันตกทิศตะวันตกจากหลักเขตที่ ๗ เป็นเส้นเลียบแนวคลองวัดบางกร่างฝั่งตะวันตก ไปทางทิศเหนือถึงหลักเขตที่ ๘ ซึ่งตั้งอยู่ตรงจุดบรรจบของแนวคลองวัดบางกร่างฝั่งตะวันตก กับทางหลวงแผ่นดินหมายเลข ๓๒๑๕ แยกทางหลวงแผ่นดินหมายเลข ๓๐๖ (บางอ้อ)- บางบัวทอง ฟากใต้จากหลักเขตที่ ๘ เป็นเส้นเลียบแนวคลองวัดบางกร่างฝั่งตะวันตก ไปทางทิศเหนือบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลตำบลบางศรีเมือง อำเภอเมืองนนทบุรีจังหวัดนนทบุรี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลบางศรีเมือง อำเภอเมืองนนทบุรี จังหวัดนนทบุรีซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบลตามมาตรา ๔๙ แห่งพระราชบัญญัติเทศบาล พ.ศ. ๒๔๙๖เพื่อดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ชวลิตยงใจยุทธนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลบางศรีเมือง อำเภอเมืองนนทบุรีจังหวัดนนทบุรี พ.ศ. ๒๕๔๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลบางศรีเมือง อำเภอเมืองนนทบุรี จังหวัดนนทบุรี มีสภาพอันสมควรยกฐานะขึ้นเป็นเทศบาลตำบลบางศรีเมืองอำเภอเมืองนนทบุรี จังหวัดนนทบุรี เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปรียนันท์/พิมพ์๒๒ สิงหาคม๒๕๔๔ปิติวรรณ/ปรับปรุง๘ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๔/ตอนที่ ๕๒ ก/หน้า ๑๗/๒ ตุลาคม ๒๕๔๐